recursal/SuperWikiNEXT-32B huggingface dataset:
**எசுலாம்சர்**(Eslamshahr) என்ற நகரமானது, எசுலாம்சர் 'கவுன்டி' எனப்படும் மாவட்டதின் (EslamshahrCounty) தலைநகரம் ஆகும். இந்த நகரம் ஈரான் நாட்டின் தலைநகரான தெகுரான் நகரில் இருந்து, 12 கிலோமீட்டர் தொலைவில் உள்ளது. எசுலாம்சர் கவுன்டி என்பது, ஈரானின் ஆட்சிமுறை சார்ந்த முப்பத்தியொரு மாகாணங்களில் ஒன்றான, தெஹ்ரான் மாகாணத்தில் இருக்கும் கவுன்டிகளில் ஒன்றாகும். 2016 ஆம் ஆண்டு மக்கள் தொகை கணக்கெடுப்பின்படி, இந்த நகரத்தின் மக்கள் தொகை 548,620 நபர்கள் ஆகும். அதன்படி, இதில் 279,282 ஆண்களும், 269,338 பெண்களும் வாழ்ந்து வருகின்றனர். இந்த நகரம் அதிக மக்கள் தொகை கொண்ட மாகாணமல்லாத தலைநகரமாகவும், ஈரான் நாட்டின் 19 வது ஒட்டுமொத்த மக்கள்தொகை கொண்ட நகரமாகவும் திகழ்கிறது.

வரலாறு
------

பஃரமாபாத்தின் பழைய, வரலாற்று பெயர் இப்போது, எசுலாம்சர் நகரின் சிறிய வடக்கு புறநகர்ப் பகுதிகளை பஃரமாபாத் கிராமம் எனக் குறிப்பிட மட்டுமே பயன்படுத்தப்படுகிறது.

நிலவியல்
--------

தெஹ்ரானின் தெற்கில் தொடங்கும் சவே சாலையில்(Saveh) தொடங்கி, சவே சிட்டியில் முடிவடையும் இடத்தில், இந்த நகரம் அமைந்துள்ளது.

இந்நகரத்தினைச் சுற்றி வவன், கமீஹ், சயீதி, மொஹமதி, மஹ்தீஹ், பாகெனார்ட், சலூர், நூரி, காசமாபாத், அகமதாபாத், கோட்ஸ், பாக்பீஸ், ஜராஃப்ஷன், மூசியாபாத், அன்பியா மற்றும் மியானாபாத் போன்றவை இதன் சுற்றுப்புறங்களாக அமைந்துள்ளன.

### காலநிலை

இந்த நகரின் அதிகபட்சமாக பதிவு செய்யப்பட்ட வெப்பநிலை 51 °C (124 °F) , சூலை 10, 1990 இல் பதிவு செய்யப்பட்டது. அதே நேரத்தில் பதிவு செய்யப்பட்ட மிகக் குறைந்த வெப்பநிலை −13 °C (9 °F) , சனவரி 2, 1973 இல் பதிவு செய்யப்பட்டது.

போக்குவரத்து
------------

எசுலாம்சர் நகரில், அதன் கைவினைப்பொருட்களுக்கும், அதன் ஏற்றுக் கொள்ளக்கூடிய நல்ல சுற்றுப்புற வானிலைக்கும் பெயர் பெற்றுத் திகழ்கிறது. அதன் நகர எல்லைக்குள், இமாம் கோமெய்னி பன்னாட்டு விமான நிலையம் அமைந்துள்ளது.

### தொடருந்து

**உள்ளூர் வழித்தடம்** : இந்த பெரிய நகரத்திலிருந்து புறப்படும் இத்தகைய வண்டிகள் அனைத்தும், வழியில் வரும் அனைத்து நிறுத்துங்களிலும் நின்று பயணிகளுக்கு பயண நிறுத்தங்களுடன் இயங்குகின்றன.

**மண்டல வழித்தடம்** :இத்தகைய வண்டிகள் அனைத்தும், இந்த பெரிய நகரில் இருந்து மற்றொரு பெரிய நகரத்திற்கு, அதாவது இரண்டு முக்கிய மண்டலங்களை இணைக்கும் தொடருந்து வண்டிகளைக் கொண்டு, சில நிறுத்தங்களைத் தவிர, கிட்டத்தட்ட எல்லா நிலையங்களிலும் நின்று தனது பயணிகளுக்கு பயன்படுகிறது.

**இன்டர்ரெஜியோ வழித்தடம்** : இரண்டு பெரிய முக்கிய நகரங்களின் மையங்களை இணைக்கும் வசதியை, இத்தகைய வண்டிகள் அனைத்தும், வழியில் வரும் அனைத்துப்பெரிய மற்றும் சில சிறிய நிலையங்களில் நின்று செல்லும் பயண வசதியைத் தருகின்றன.

**இன்டர்ரெஜியோ-விரைவுவண்டி வழித்தடம்** : இத்தகைய வண்டிகள் அனைத்தும், இரண்டு முக்கிய மையங்களை இணைக்கும் தொடருந்து வண்டிகளை இயங்கி, வழியில் வரும் முக்கிய தொடருந்து நிலையங்களில் மட்டும் நின்று பயணிகளுக்கு பயனாகின்றன .

**நகரிடை வழித்தடம்** : இரண்டு அல்லது அதற்கும் மேற்பட்ட முக்கிய தொடருந்து நடுவங்களுக்கு இடையே இயங்கி, அந்நடுவ மக்களின் பயண வசதியை ஈடு செய்கின்றன. இந்த தொடருந்துஇணைக்கும் சேவைகள், இடையில் நிறுத்தங்கள் இல்லாமல், விரைந்து ஓடி, இரண்டு நகரங்களுக்கு இடையில் மட்டும் செயற்படுகின்றன.

### பேருந்து

குறிப்புகள்
-----------

1. ↑
2. ↑  "Eslamshahr, Iran". Voodoo Skies. 30 August 2013 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ வலைத்தளம் பரணிடப்பட்டது 2016-06-10 at the வந்தவழி இயந்திரம் (in Persian)
**கொம்பேறிமூக்கன்** அல்லது **விலரணை பாம்பு** (*டெண்ட்ரிலேபிசு டிரிசுடிசு*) என்பது ஒரு நஞ்சற்ற மரவாழ் பாம்பு ஆகும்.

பரவல்
-----

கொம்பேறி மூக்கன் பாம்பானது, இலங்கை, இந்தியா (தமிழ்நாடு, கேரளா, மத்தியப் பிரதேசம், மகாராட்டிரா உட்பட (கோஷல்காம்ப்-லோனாவ்லாவுக்கு அருகில்), குசராத்து, பஞ்சாப், திரிபுரா, சம்மு காசுமீர் மாநிலம், அரியானா), வங்காளதேசம், பாக்கித்தான் (பொதுவாக இசுலாமாபாத்தில் காணப்படுகிறது) பஞ்சாப் பாகிஸ்தானின் மாவட்டங்களில் (இராவல்பிண்டி, சியால்கோட், தேரா காசி கான், லோத்ரான், மண்டி பஹவுதீன்), நேபாளம், மியான்மர், பூட்டான் ஆகியவற்றிலிருந்தும் பதிவு செய்யப்பட்டுள்ளது.

விளக்கம்
--------

பகலாடியான இப்பாம்பு கழுத்தைவிட சற்று பெரிய தட்டையான தலையைக் கொண்டுள்ளது. பெரிய கண்களும் கொண்டு ஒல்லியான, நீளமான உடல் கொண்டிருக்கும். இதன் உடலின் முதுகுப் பகுதியில் வெண்கல நிற பட்டைகள் கொண்டிருக்கும். உடலின் பக்கவாட்டில் அடர் கரும்பழுப்பு நிறத்திலும், வயிற்றுப் பகுதி வெளிர் பழுப்பு நிறத்திலும் இருக்கும். இதன் உடல் நீளத்தில் மூன்றில் ஒரு பங்காக இதன் ஒல்லியான வால் நீண்டிருக்கும். இதன் உடலின் பக்கவாட்டில் ஒரு மெல்லிய வெள்ளை நிற குறுக்குக்கோடு கழுத்தில் ஆரம்பித்து வால்வரை நீண்டு இருக்கும். இதன் நிற அமைப்பானது இலைகள் மத்தியில் நல்ல உருமறைப்பை அளிக்கிறது. இதன் வயிற்றுப் பட்டையில் ப வடிவ செதில்கள் கொண்டுள்ளன. இந்த செதில்கள் மரவாழ் பாம்பான இது மரத்தைப் பற்றிக் கொண்டு ஏற உதவியாக இருக்கக்கூடியது. இந்த பாம்புகளின் உடல் வழவழப்பான மிருதுவான செதில்களைக் கொண்டுள்ளது. இந்த பாம்பினத்தில் ஆண் பாம்புகளைவிட பெண் பாம்புகள் சற்று பருமனாகவும், நீளமாகவும் இருக்கும்.

பழக்கவழக்கம்
------------

கொம்பேறிமூக்கன் பாம்புகள் பொதுவாக மரப் பொந்துகளில் வாழக்கூடியது. இரவு நேரத்தில் உயர்ந்த மரத்தில் அமர்ந்துகொண்டு இதன் உணவான மரத் தவளைகள், பல்லிகள், தவளைகள், மரத்தில் வாழும் சிறு பறவைகள், ஒணான் போன்றவற்றை உணவாகக் கொள்கிறது. ஆபத்தை ஏற்படுத்தாத இந்த பாம்பு மர உச்சியில் இருந்து தாவக்கூடியது. இந்த பாம்பு சுறுசுறுப்பான விரைவான துணிவுடைய பாம்பு ஆகும். இது தென் இந்தியாவிலும், இமயமலை அடிவாரத்திலும் காணப்படுகிறது. இந்தப் பாம்பு செப்டம்பர் மற்றும் பெப்ரவரி மாதங்களுக்கு இடையே ஆறு அல்லது ஏழு முட்டைகளை இடுகிறது. பிறகு 4-6 வாரங்களுக்கு அடைகாக்கிறது. பிறக்கும்போது அரையடி நீளமுள்ள இப்பாம்புகள், 4 முதல் 5 அடி நீளம்வரை வளர்கின்றன.

நம்பிக்கைகள்
------------

கொம்பேறிமூக்கன் பாம்பு நஞ்சுள்ளது என்றும், இது கடித்துவிட்டால் இறந்துவிடுவார்கள் என்றும், அவ்வாறு இறந்தவர்களை சுடுகாட்டில் எரிப்பதை மரத்தின் மீது ஏறி பார்க்கும் என்று மக்களிடம் ஒரு கட்டுக்கதையும் அச்சமும் உள்ளது.

மேற்கோள்கள்
-----------

1. ↑  Boulenger, George A. 1890 The Fauna of British India, Including Bangladesh, Ceylon and Burma. Reptilia and Batrachia. Taylor & Francis, London, xviii, 541 pp.
2. ↑  "நல்ல பாம்பு 3: சுடுகாட்டில் சடலம் எரிவதைப் பார்க்கும் பாம்பு?". *Hindu Tamil Thisai*. 2021-10-03 அன்று பார்க்கப்பட்டது.

* Daudin, F. M. 1803 Histoire Naturelle Generale et Particuliere des Reptiles. Vol. 6. F. Dufart, Paris.
**ஜவாலாமுகி** என்பது **வீரவல்லி ராகவாச்சாரியுலுவின்** புனைபெயர் (18 ஏப்ரல் 1938) – 14 திசம்பர் 2008) ஆகும். இவர் ஒரு இந்தியக் கவிஞர், நாவலாசிரியர், எழுத்தாளர் மற்றும் அரசியல் ஆர்வலர் ஆவார்.

வாழ்க்கை
--------

ஜவாலாமுகி தனது *ரங்கேய ராகவா வாழ்க்கை வரலாறு* நாவலுக்காக சாகித்ய அகாதமி விருதை (இந்தி) வென்றார். இவரது நாவல்கள் மற்றும் ஆயிரக்கணக்கான கவிதைகளில் முக்கியமானவை *வேலடின மந்தாரம்*, *ஹைதராபாத் கதலு* மற்றும் *வோடமி-திருகுபது*.

ஜவாலாமுகி "திகம்பர கவுலு" என்ற கவிஞர்களின் குழுவில் உறுப்பினராக இருந்தார். இதன் பார்வைகள் மற்றும் பாணி நவீன தெலுங்கு இலக்கிய வரலாற்றில் ஒரு முக்கியமானதாக அங்கீகரிக்கப்பட்டுள்ளது. இவர் 1970-ல் புரட்சிகர எழுத்தாளர்கள் சங்கத்தின் (விரசம்) இணை நிறுவனராகவும், மக்கள் ஜனநாயக உரிமைகளுக்கான அமைப்பின் தீவிர உறுப்பினராகவும், இந்தியா-சீனா நட்புறவு சங்கத்தின் நிறுவனராகவும் இருந்தார். இவர் இறக்கும் வரை இந்தியா-சீனா நட்புறவு சங்கத்தின் ஆந்திரப் பிரதேச செயலாளராகவும் தேசிய துணைத் தலைவராகவும் இருந்தார்.

ஜவாலாமுகி ஐதராபாத்தில் உள்ள சீதாரம்பாக் பகுதியில் பிறந்தார். இவர் சீதாரம்பாக் குடியிருப்பாளர்கள் நலச் சங்கத்தை நிறுவினார் மற்றும் லக்ஷ்மி நிவாஸ் கனேரிவாலை எதிர்த்தார். 1970-ல் விரசம் நிறுவப்பட்ட பிறகு, 1971-ல் ஜவாலாமுகி தனது எழுத்துக்களுக்காக இரண்டு விரசம் உறுப்பினர்களுடன் ஆந்திர தடுப்பு தடுப்புச் சட்டத்தின் கீழ் கைது செய்யப்பட்டார். இவரது கவிதைகளில் ஒன்று குற்றவியல் நடைமுறைச் சட்டத்தின் பிரிவு 99இன் கீழ் தடைசெய்யப்பட்டது. மேலும் இக்கவிதை வெளியான புத்தகத்தின் அனைத்து நகல்களும் கைப்பற்றப்பட்டன.

"தீவிரப் பேச்சாளர், ஜவாலாமுகி ஆந்திரப் பிரதேசம் மற்றும் அதற்கு அப்பால் பல தசாப்தங்களாக விரிவாகப் பயணம் செய்து உரை ஆற்றினார்" என்று *தி இந்துவில்* ஒரு கட்டுரை கூறுகிறது. "இவர் மூன்று தசாப்தங்களுக்கும் மேலாக ஆந்திரப் பிரதேசத்தில் உள்ள அனைத்து முக்கிய சமூக இயக்கங்களுடனும் தொடர்புடையவர்."

சில ஆண்டுகளாகக் கல்லீரல் ஈரல் அழற்சி நோய்க்கான சிகிச்சையிலிருந்தபோது, ஜவாலாமுகி மாரடைப்பால், திசம்பர் 14, 2008 அன்று சோமாஜிகுடாவில் உள்ள கார்ப்பரேட் மருத்துவமனையில் இறந்தார். இவருடைய மனைவி சீதாதேவி, மகன்கள் சம்பத்குமார், ஸ்ரீதர், வாசு ஆவர்.

மேற்கோள்கள்
-----------

1. 1 2 3  "Jwalamukhi dies", article, *The Times of India*, 15 December 2008, retrieved 22 December 2008
2. 1 2  "Revolutionary poet Jwalamukhi passes away", article, *The Hindu*, 15 December 2008, retrieved 22 December 2008
3. 1 2  Kannabiran, K. G. *The Wages of Impunity: Power, Justice and Human Rights*. New Delhi: Orient Longman, 2004. p. 298, 300
4. 1 2  *Defining Right as Wrong பரணிடப்பட்டது 2016-03-04 at the வந்தவழி இயந்திரம்*, article at PUCL website

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* United States

 |
**கொமோடோ டிராகன்** (வாரனஸ் கொமோடோயென்சிஸ்) அல்லது **கொமோடோ உடும்பு** என்பது இந்தோனேசிய நாட்டில் உள்ள கொமோடோ, ரிங்கா, ஃப்ளோர்ஸ், கிலி மோட்டாங் மற்றும் பாடர் ஆகிய தீவுகளில் பெருமளவு காணப்படும் ஒரு உயிரினம் ஆகும். வரானிடே என்ற உடும்பு குடும்பத்தில் அடங்கும் இது உலகின் மிகப்பெரிய பல்லி வகை ஆகும். அரிதான சந்தர்ப்பங்களில் அதிகபட்சமாக 3 மீட்டர் (10 அடி) வளர்ந்து, சுமார் 70 கிலோகிராம் (150 பவுண்டு) எடையுடன் இருக்கும்.

கொமோடோ டிராகன்கள் பறவைகள் மற்றும் பாலூட்டிகள் ஆகியவற்றைப் பதுங்கியிருந்து வேட்டையாடுகின்றன. பெரிய கோமோடோ டிராகன்களின் முக்கியமான உணவு டிமோர் என்ற ஒருவகை மான் ஆகும். ஆனால் அவை கணிசமான அளவு விலங்குகளின் பிணங்களையே சாப்பிடுகின்றன. அவை சில சமயங்களில் மனிதர்களையும் தாக்குவது உண்டு. 

மே மற்றும் ஆகஸ்ட் மாதங்களுக்கு இடையில் உறவு கொள்ளும் கொமடோ டிராகன்கள் செப்டம்பர் மாதம் முட்டைகளை இடுகின்றன. முட்டைகளை ஏழு முதல் எட்டு மாதங்கள் வரை அடைத்து வைக்கின்றன, ஏப்ரல் மாதத்தில் பூச்சிகள் அதிக அளவில் அதிக அளவில் இருக்கும் போது அவை பொரிக்கின்றன. இளம் கொமோடோ டிராகன்கள் வலுவற்றதாக இருப்பதால் மரங்களில் ஏறி வேட்டையாடுபவர்களிடமிருந்தும், விலங்குகளிடமிருந்தும் பாதுகாப்பாக உள்ளன. அவை 8 முதல் 9 ஆண்டுகளுக்குப் பிறகு முதிர்ச்சியடைகின்றன. கொமோடோ டிராகனின் ஆயுட்காலம் தோராயமாக 30 ஆண்டுகள் ஆகும்.

மனிதர்களின் செயல்களால் காடுகளில் கொமோடோ டிராகனின் அளவு குறைந்து வருகிறது. மேலும் பன்னாட்டு இயற்கை பாதுகாப்பு சங்கம்(IUCN) அழிவாய்ப்பு இனம் என்ற பட்டியலில் கொமோடோ டிராகன்களைச் சேர்த்துள்ளது. இதனால் அவை இந்தோனேசிய சட்டத்தின் கீழ் பாதுகாக்கப்பட்டு வருகிறது. மேலும் கொமோடோ தேசிய பூங்கா நிறுவி அவற்றைப் பாதுகாக்கும் முயற்சிகளுக்கு இந்தோனேசிய அரசு உதவி செய்தது.

விளக்கம்
--------

வயது முதிர்ந்த கொமோடோ டிராகன் வழக்கமாக சுமார் 70 கிலோ (150 பவுண்டு) எடையுள்ளதாக இருக்கிறது. ஆயினும் சிறைப்பிடிக்கப்பட்ட மாதிரிகள் பெரும்பாலும் அதிகமாக எடையைக் கொண்டிருக்கின்றன. கின்னஸ் உலக சாதனைகள் குறிப்பின்படி சராசரியாக வயதுவந்த ஆண் கொமோடோ உடும்பு 79 முதல் 91 கிலோ எடையும், 2.59 மீ (8.5 அடி) அளவும், சராசரியாக பெண் கொமோடோ உடும்பு 68 முதல் 73 கிலோ எடையும் மீ (7.5 அடி) அளவும் கொண்டிருக்கும்.

கொமடோ உடும்பின் வால் அதன் உடல் அளவிற்கு நீளமாக இருக்கும். அதன் ரம்பம் போன்ற 60 பற்களின் நீளம் 2.5 செமீ (1 அங்குலம்) வரை இருக்கும். ஈறு திசுக்கள் பற்களின் பெரும்பகுதியை மூடியிருப்பதால் அதன் பற்கள் இரத்தச் சாயத்துடன் காட்சியளிக்கும். கொமோடோ உடும்பு ஆழமாகப் பிளவுபட்ட நீளமான மஞ்சள் நிற நாக்கைக் கொண்டுள்ளது. இதன் வலிமையான செதில்களால் ஆன தோல் ஒரு இயற்கையான ஒரு வலைக்கவசம் போல அமைந்துள்ளது.

மேற்கோள்கள்
-----------

1. ↑  Ouwens, P.A. (1912). "On a large Varanus species from the island of Komodo". *Bull. Jard. Bot. Buit.* **2** (6): 1–3.
2. ↑  "Varanus komodoensis". ஒருங்கிணைந்த வகைப்பாட்டியல் தகவல் அமைப்பு (Integrated Taxonomic Information System).

விக்கிமீடியா பொதுவகத்தில்,  
 ***கொமோடோ டிராகன்***   
என்பதின் ஊடகங்கள் உள்ளன.
பூண்டு என்ற கிழங்கு வகை பற்றி அறிய வெள்ளைப்பூண்டு கட்டுரையைப் பார்க்க.
பலவகைப் பூண்டுகள் வளர்ந்திருக்கும் காட்சி
பல்வேறு வகைப் பூண்டுகளிடையே ஊதாநிறப் பூக்களுடன் கூடிய பூண்டுத் தாவரம்
**பூண்டு** அல்லது **பூடு** என்பது தாவர வகைகளுள் ஒன்று. இவை உறுதியில்லாத, ஒடிசலான, பெரும்பாலும் பச்சை நிறம் கொண்ட தண்டுகளுடன் கூடியவை. பூண்டுகள் ஒரு மீட்டருக்கும் குறைவான உயரம் கொண்டவை. இவை பருவகாலத் தாவரங்கள். நிலத்துக்கு மேல் உள்ள இதன் பகுதிகளான இலை, தண்டு என்பன குறிப்பிட்ட பருவ காலங்களில் மட்டுமே காணப்படும். அதன் பின்னர் அவை அழிந்து விடும்.

பூண்டுகளில் ஓராண்டுத் தாவரங்கள், ஈராண்டுத் தாவரங்கள், பல்லாண்டுத் தாவரங்கள் என்னும் வகைகள் இருக்கின்றன. ஓராண்டுத் தாவர வகையைச் சேர்ந்த பூண்டுகள், ஓராண்டுக்குள் அவற்றின் வளரும் காலம் முடிவடைந்ததும் முற்றாகவே அழிந்து விடுகின்றன. ஈராண்டுத் தாவர வகைப் பூண்டுகளில், முதல் ஆண்டுப் பருவகால முடிவில் இலைகளும், தண்டுகளும் அழிந்தாலும், நிலத்துக்குக் கீழ் வேர்கள், கிழங்குகள் போன்ற பகுதிகள் உயிருடன் இருக்கின்றன. அடுத்த பருவகாலத்தில் அவற்றில் இருந்து தண்டுகளும் இலைகளும் வளர்ந்து பூத்து, வித்துக்களை உருவாக்கியபின் இறந்துவிடுகின்றன. பல்லாண்டுப் பூண்டுகளில், நிலத்தின் கீழுள்ள சில பகுதிகள் பல ஆண்டுகள் நிலைத்திருக்கக் கூடியவை. ஒவ்வொரு பருவகாலத்திலும் புதிதாகத் தண்டுகளும், இலைகளும் உருவாகின்றன.

பயன்கள்
-------

பூண்டுத் தாவரங்கள் பல மிகப் பழைய காலத்திலிருந்தே சமையலில் பயன்பட்டு வருகின்றன. பல பூண்டுகளின் தண்டு, இலை, வேர், கிழங்கு முதலிய உறுப்புகள் ஊட்டச்சத்துகள் கொண்ட உணவாக அமையும் அதே வேளை, வேறு சில பூண்டுகளின் உறுப்புக்கள் உணவில் வாசனைப் பொருட்களாகப் பயன்படுகின்றன. பல பூண்டுகளின் பகுதிகள் மருத்துவக் குணம் கொண்டவை[]. இதனால் பல மருத்துவ முறைகளில் இப்பூண்டுகள் நோய்களைத் தீர்க்கும் மருந்தாகவும் பயன்படுகின்றன. பூண்டுத் தாவரங்களிற் பல அழகிய பூக்களையோ, இலைகளையோ அல்லது தோற்றத்தையோ கொண்டிருப்பதனால், அவை அலங்காரத் தாவரங்களாகவும் பயன்படுகின்றன.

பூண்டு வகைகள்
-------------

* தரையில் படர்ந்திருக்கும் கொடிப்பூண்டுப் பூதரையில் படர்ந்திருக்கும் கொடிப்பூண்டுப் பூ

 பூண்டு வகைகளில்.

1.ஒருதலை பூண்டு 
2.மலை பூண்டு (கொடைக்கானல், மூணார் மலை பகுதிகளில் விளைவது) 
3.தரை பூண்டு (ஊட்டி பகுதிகளில் விளைவது)
4.நாட்டு பூண்டு (தமிழகம் மற்றும் பிற மாநில சமவெளியில் விளைவது) 
5.தைவான் அல்லது சைனா பூண்டு (இது இறக்குமதி செய்யப்பட்ட வியாபார நோக்கத்தில் பரப்பபட்டு இந்திய மாநிலங்களில் விற்கப்படும் அளவில் பெரியதாக உள்ள மரபுமாற்ற பூண்டாக இருக்கலாம்)

மேலும் படிக்க
-------------

* இந்திய வாசனைத் திரவியங்கள்
**மகாத்மா காந்தி நினைவுக் கல்லூரி** (*Mahatma Gandhi Memorial College*) என்பது இந்தியாவின் கர்நாடகா மாநிலத்தின் உடுப்பி நகரத்தில் அமைந்துள்ள கலை, வணிகம் மற்றும் அறிவியல் கல்லூரி ஆகும். இக்கல்லூரி மணிப்பால் பொதுக் கல்வி அகாடமியால் நடத்தப்படுகிறது. கல்லூரி விளையாட்டு மற்றும் பாடநெறிக்கு அப்பாற்பட்ட பிற செயல்பாடுகளுக்கும் முக்கியத்துவம் அளிக்கிறது.

வரலாறு
------

மகாத்மா காந்தி நினைவுக் கல்லூரியை மருத்துவரும் கல்வியாளருமான டி.எம்.ஏ. பாய் 1949 ஆம் ஆண்டு தொடங்கினார். இக்கல்லூரி சென்னைப் பல்கலைக்கழகத்துடன் இணைந்து இயங்குகிறது.

கல்வித் திட்டங்கள்
------------------

கலை, வணிகம் மற்றும் அறிவியலில் பாடங்களில் பட்டப்படிப்புகளையும், மங்களூர் பல்கலைக்கழகம் உடன் இணைந்த ஜெர்மன் மொழி மற்றும் கணினி அறிவியலில் பட்டயப் படிப்புகளையும் வழங்குகிறது.  தேசிய மதிப்பீடு மற்றும் அங்கீகார சபையின் முதல்நிலை அங்கீகாரத்தைப் கல்லூரி பெற்றுள்ளது.

ஆராய்ச்சி
---------

கல்லூரியில் மூன்று ஆராய்ச்சி மையங்கள் உள்ளன; ஒன்று யக்சகானா மற்றும் மற்றொன்று இராட்டிர கவி கோவிந்தா பாய் ஆராய்ச்சி மையம். இம்மையம் துளு மொழி திட்டத்தைச் செயற்படுத்தி துளு மொழி அகராதியை வெளியிட்டது. கல்லூரி வளாகத்தில் நாட்டுப்புற கலை நிகழ்ச்சிகளுக்கான வட்டார வள மையம் ஒன்றும் உள்ளது.

மேற்கோள்கள்
-----------

1. ↑  "Mahatma Gandhi Memorial College Udupi".
2. ↑  "Archived copy" (PDF). 21 June 2020 அன்று மூலம் (PDF) பரணிடப்பட்டது. 21 June 2020 அன்று பார்க்கப்பட்டது.CS1 maint: archived copy as title (link)
3. ↑  "Mahatma Gandhi Memorial College Udupi".
4. ↑  "Mahatma Gandhi Memorial College Udupi".
5. ↑  "'Novels, stories should be translated to Tulu'". 15 September 2019.

வெளி இணைப்புகள்
---------------

விக்கிமீடியா பொதுவகத்தில்,  
 ***மகாத்மா காந்தி நினைவு கல்லூரி***   
என்பதின் ஊடகங்கள் உள்ளன. 

* Official Website
**ஸ்ரீதர வெங்கடேச தீட்சிதர்** (Sridhara Venkatesa Dikshitar ) (13-8-1635–1720), **அய்யாவாள்** என பிரபலமாக மக்களால் அழைக்கப்படுவார். இவர் தஞ்சாவூர் மராத்தியப் அரசிற்கு உட்பட்ட திருவிடைமருதூர் என்ற ஊருக்கு அருகில் உள்ள **திருவிசைநல்லூர்** என்ற கிராமத்தில் பிறந்தவர். சிறந்த இந்து சமய மெய்யிலாரும், கர்நாடக இசை வல்லுனரும் ஆவார். இவர் போதேந்திர சரசுவதி சுவாமிகள் மற்றும் சதாசிவ பிரமேந்திரர் சுவாமிகளின் சமகாலத்தில் வாழ்ந்தவர். சிறந்த சிவபக்தர்.

நிகழ்வுகள்
----------

ஒரு சமயம் ஸ்ரீதர அய்யாவாள் ஒரு தாழ்த்தப்பட்டவருக்கு உணவு வழங்கியதைக் கண்டித்து, கங்கையில் நீராடினால் மட்டுமே, மீண்டும் சமூகத்தில் சேர்ப்போம் என இவரது உறவினர்கள் கூறியதால், வீட்டின் கிணற்றடிக்குச் சென்று கங்கையை குறித்து கங்காஷ்டகம் எனும் தோத்திரத்தை மனமுருகப் பாடினார். பாடிமுடித்தவுடன், கிணற்றிலிருந்து கங்கை நீர் பொங்கி வழிந்து, திருவிடைமருதூர் வீதி முழுவதும் வெள்ளமாய்ப் பாய்ந்தது. ஸ்ரீதர அய்யாவாளின் மேன்மை உணர்ந்த அந்தணர்கள் மன்னிப்பு கேட்டனர்.
ஸ்ரீதர அய்யாவாள் வாழ்ந்த இல்லக் கிணற்றில் இன்றளவும் கார்த்திகை அமாவாசையன்று நீர் பொங்கி வருவதைக் காணலாம்[].

படைப்புகள்
----------

படைத்த பக்தி நூல்கள்

1. ஆக்யா சஷ்டி
2. கிருஷ்ண துவாதச மஞ்சரி
3. தோத்திர பத்தாதி
4. கங்காஷ்டகம்
5. சிவபக்த இலக்கணம்
6. தயாசதகம்
7. சிவபக்தி
8. கல்பலதிகா

இதனையும் காண்க
--------------

* சதாசிவ பிரமேந்திரர்
* போதேந்திர சரஸ்வதி

மேற்கோள்கள்
-----------

1. ↑  ஸ்ரீ ஸ்ரீதர வெங்கடேச அய்யாவாள் வரலாறு

* R. Krishnamurthy (1979). "Sreedhara Venkatesa Ayyaval". *The Saints of the Cauvery Delta*. Concept Publishing Company. பக். 38–48.
**மேற்குவங்க முற்போக்கு முசுலிம் லீக்கு** (*Progressive Muslim League (West Bengal)* இந்தியாவின் மேற்கு வங்க மாநிலத்தில் ஓர் அரசியல் கட்சியாக இருந்தது. 1969 ஆம் ஆண்டு மேற்கு வங்க சட்டப் பேரவைத் தேர்தலுக்கு முன்னதாக இக்கட்சி உருவானது. மேற்கு வங்க சட்டமன்றத்தில் கட்சி மூன்று இடங்களை வென்றது; நவோடாவில் நசிருதீன் கான், அரிகர்பராவில் அகமது அக்புதீன் மற்றும் தேகங்காவில் ஆருன்-ஆர்-ரசீத். ஆகியோர் வெற்றி பெற்ற உறுப்பினர்களாவர்.  மொத்தத்தில் கட்சி 280 இடங்களில் 40 இடங்களில் போட்டியிட்டு 208,574 வாக்குகளைப் பெற்றது மாநில அளவிலான வாக்குகளில் இது 1.56% ஆகும்.  இக்கட்சி மாநிலத்தில் ஐக்கிய முன்னணி அரசாங்கத்தில் சேராமல், அக்கட்சிக்கு ஆதரவளித்தது. 

1971 ஆம் ஆண்டின் மேற்கு வங்க சட்டமன்றத் தேர்தலில் கட்சி இரண்டு வேட்பாளர்களை நிறுத்தியது, அவர்களில் யாரும் தேர்ந்தெடுக்கப்படவில்லை.  கட்சி 13,821 வாக்குகள் (0.11%) மட்டுமே பெற்றது.

மேற்கோள்கள்
-----------

1. 1 2  "General Elections, India, 1969, to the Legislative Assembly of West Bengal" (PDF). Election Commission. 3 December 2016 அன்று பார்க்கப்பட்டது.
2. 1 2  "General Elections, India, 1971, to the Legislative Assembly of West Bengal" (PDF). Election Commission. 6 February 2015 அன்று பார்க்கப்பட்டது.
**அன்ட்ரேசபிள்** (Untraceable) என்பது 2008 ஆம் ஆண்டு வெளிவந்த ஹாலிவுட் திரைப்படமாகும். மனநலம் பாதிக்கப்பட்ட ஒரு இளைஞன் இணையத்தைப் பயன்படுத்தி நடத்தும் தொடர்கொலைகளை மையமாக வைத்து எடுக்கப்பட்ட திரைப்படம். கிரிகோரி ஹாப்ளிட் இயக்கிய இந்த படத்தில் முக்கிய பாத்திரங்களாக டயான் லேன், காலின் ஹாங்க்ஸ், பில்லி பர்க் போன்றோர் நடித்துள்ளனர். பிறருக்கு நேரும் துயரைக் காண மக்கள் காட்டும் மித மிஞ்சிய ஆர்வத்தினைச் சாடி எடுக்கப்பட்ட படம்.

கதை
---

அமெரிக்காவின் ஓரிகன் மாகாணம் போர்ட்லாண்டு நகரில் வசித்து வரும் இளைஞன் ஒருவன் தனது தந்தையின் தற்கொலையை உலகிற்கு வெளிச்சமிட்டு காட்டும் ஊடகத்தின் மீது கோபம் கொள்கிறான். தந்தையின் தற்கொலையைச் செய்தியாக வழங்கிய செய்திக் குழுவை சேர்ந்தவர்களை ஒவ்வொருவராகக் கடத்துகிறான். ஒரு இணைய தளம் ஒன்றைத் தொடங்கி அதில் தாம் கடத்திய நபர்களைத் துன்புறுத்தி அதை நேரடி ஒளிபரப்பு செய்கிறான். பார்வையாளர்கள் எண்ணிக்கை கூடும் போது அதுவே கடத்தப்பட்டவர்கள் இறப்பதற்குக் காரணமாகும்படி கருவிகளை ஒரு பொறிபோல் வடிவமைக்கிறான். இணைய தளத்தில் பார்வையாளர்கள் எண்ணிக்கை கூடுவதைப் பொறுத்து அவன் வடிவமைத்த கருவிகள் செயல்படுகின்றன. இதனால் கடத்தப்பட்டவர்கள் சிறிது சிறிதாக கொடுமைப்படுத்தப்பட்டுக் கொல்லப்படுகின்றனர். முடிவில் இணைய குற்றங்களைத் துப்பறியும் பெண் அதிகாரி டயான் லேன் இவரைக் கண்டுபிடிக்கிறார். ஆனால் டயான் லேனும் கடத்தப்பட்டுக் கொடுமைப்படுத்தப்படுகிறார். போராடித் தன்னைக் காத்துக்கொள்வதுடன் இளைஞரையும் சுட்டுக் கொள்கிறார்.

சமூக கருத்து
------------

* ஒரு செய்தியை மூடி மறைப்பதற்காக எடுக்கும் முயற்சிகள் ஒரு சில நேரம் எதிர் வினை புரிந்து அந்த செய்தி அதிகளவில் பரவிவிடுகிறது என்ற ஸ்ட்ரெயிசண்ட் விளைவு (Streisand effect) இந்தப் படத்தில் காட்டப்பட்டுள்ளது.
* பிறரின் வாழ்வில் நடக்கும் பெருந்துயரங்களைத் தெரிந்துகொள்வதில் மக்கள் காட்டும் அதீத ஆர்வத்தைச் சுட்டிக் காட்டும் கருத்தும் இந்தத் திரைப்படத்தில் கையாளப்பட்டுள்ளது.

வெளியிணைப்புகள்
---------------

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***அன்ட்ரேசபிள் (திரைப்படம்)*** |

* இணையதள திரைப்பட தரவுத்தளத்தில் *அன்ட்ரேசபிள்*
* ஆல் மூவியில் *அன்ட்ரேசபிள்*
* பாக்சு ஆபிசு மோசோவில் *அன்ட்ரேசபிள்*
* அழுகிய தக்காளிகள் தளத்தில் *அன்ட்ரேசபிள் (திரைப்படம்)*
* மெடாகிரிடிக்கில் *Untraceable*
**ஐந்தாம் தப்புலன்**, அனுராதபுரத்தில் இருந்து இலங்கையை ஆண்ட சிங்கள மன்னர்களில் ஒருவன். நான்காம் தப்புலன் காலமான பின்னர் இவன் அரியணையில் அமர்ந்தான். கி.பி. 924 இல் அரசனான இவன் கி.பி. 935 வரை ஆட்சி நடத்தினான்.

இவன் காலத்தில் சோழர்களுக்குப் பயந்த பாண்டிய மன்னன் இலங்கைக்கு வந்தான். அவனை வரவேற்று நகருக்கு வெளியே அவன் தங்குவதற்கு இடமும், பிற வசதிகளையும் ஐந்தாம் திப்புலன் செய்து கொடுத்ததாகவும், பாண்டியன் தன்னுடைய நாட்டைத் திரும்பப் பெறுவதற்கு உதவ அவன் எண்ணியிருந்ததாகவும் மகாவம்சம் கூறுகிறது. இந்த நேரத்தில், ஏதோ காரணத்தால் இலங்கையில் இளவரசர்களிடையே பெரும் சச்சரவுகள் உருவாகின. இலங்கையில் தங்கியிருப்பதில் பயன் எதுவும் இல்லை என்று கண்ட பாண்டியன், சேரநாட்டுக்குச் சென்றுவிட்டான்.

சச்சரவுகள் ஓய்ந்த பின்னர், மன்னன் மகாமேகவண்ணவில் இருந்த போதியகத்தின் பேணலுக்காக ஒரு ஊரைக் கொடையாகக் கொடுத்தான். தனது முன்னோர்களைப் பின்பற்றி நாட்டை ஆண்டுவந்த ஐந்தாம் தப்புலன் தனது 12 ஆவது ஆட்சியாண்டில் காலமானான், அவனைத் தொடர்ந்து துணை அரசனாக இருந்த உதயன் அரசனானான்.

மேற்கோள்கள்
-----------

1. ↑  The Mahavansa, translated in to Eglish by L. G. Wijesinha, Part II, Asian Educational Services, New Delhi, 1996 (First Published 1889), p. 81, 82

இவற்றையும் பார்க்கவும்
----------------------

* ஆட்சியாளர் பட்டியல், இலங்கை
முன்பக்க தோற்றவடிவம்
பின்பக்க தோற்றவடிவம்
ஒரு ரோஸ்மவுண்ட் **அன்னபார்** (ஆங்: **Annubar)** (அ) "சராசரி பீட்டோ குழாய்" எனப்படும் முதன்மை உறுப்பானது ஒர் குழாயின் வழியே செல்லும் பாய்மங்களின் (வாயு, நீராவி மற்றும் திரவங்கள்) ஒட்டத்தினை அளவிடப் பயன்படும் ஒற்றைப்புள்ளி பீட்டோ குழாயினைப் போன்ற பல்வேறு புள்ளிகளின் சராசரியை கணக்கீடும் ஒர் பீட்டோ குழாய் ஆகும். ஒற்றைப்புள்ளி பீட்டோ குழாயினை விட பல்வேறு புள்ளிகளின் சராசரியை அளவீடும் அன்னபார் துல்லியமானதாகும்.

பீட்டோகுழாய் என்பது ஒரு குழாயின் வழியே பாயும் திரவத்தின் நிலையான அழுத்தம் மற்றும் பாய்ம அழுத்தம் இவற்றிற்கிடையேயுள்ள வித்தியாசத்தினை அளவீடுகிறது. இந்த அழுத்தங்களுக்கிடையுள்ள வித்தியாசத்திலிருந்து பெர்னூலி கொள்கை மற்றும் குழாயின் உள்விட்டம் ஆகியவற்றினைப் பயன்படுத்தி ஒட்டத்தின் கன அளவு கணக்கீடப்படுகிறது .[1]

ஒரு "அன்னபார்" மற்றும் பராம்பரிய "பீட்டோ குழாய்" இடையேயள்ள மிகப்பெரிய வித்தியாசம் ஆனது குழாயின் பல்வேறு பகுதிகளிலிருந்து மாதிரிகளை அன்னபார் எடுக்கிறது. இந்த வழியில் அன்னபார், குழாயின் குறுக்குவெட்டு முழுவதிலிருந்தும் பாயும் மாறுபாடுகளுக்கான அழுத்தங்களின் வித்தியாசத்தின் கணக்குகளை எடுத்துக்கொள்கின்றன. பீட்டோ குழாய் ஆனது குழாயின் பாய்மங்களின் திசைவேகத்தின் சராசரி வேகத்திற்கு அருகில் இருக்கும் ஒரு புள்ளியில் இதேபோன்ற அளவீட்டைக் கொடுக்கும்.

அன்னபாரின் டி-வடிவ குறுக்குவெட்டு அமைப்பு ஆனது மற்ற 'சராசரி பீட்டோ குழாயினை' விட அதிக உறுதியாகவும் குறைந்த சிக்னல் இடையூறு உடையதாக உள்ளது.

அன்னபார் என்பது எமர்சன் நிறுவனத்தினரால் பதிவு செய்யப்பட்ட வர்த்தக பெயர் ஆகும்.
[2]

ஒரு "அன்னபார் சராசரி பீட்டோ குழாய்" ஆனது நிறுவ குறைந்த செலவே ஆகும், மேலும் இதிலிருந்து ஏற்படும் அழுத்தங்களின் வீழ்ச்சி என்பதும் புறக்கணிக்கத்தக்கது ஆனால் இது அழுக்கான அல்லது ஒட்டும் தன்மை கொண்ட திரவங்களின் ஒட்டத்தினை அளவீட பொருத்தமற்றதாகும். இது பல்வேறு புள்ளிகளின் சராசரி கொண்டு அளவீடுவதால் பெரிய குழாய்களில் பாய்மங்களின் ஓட்டத்தினை துல்லியமாக அளவிட உதவுகிறது.

சான்றுகள்
---------

1. ↑  பெர்ரி, Robert H. வேண்டாம், W. பச்சை. "பெர்ரி இரசாயன பொறியியலாளர் கையேடு, ஏழாம் பதிப்பு". பக்கங்கள் 10-8 வேண்டும் 10-9. மெக்ரா ஹில். 1997
2. ↑  Rosemount Annubar Flowmeter தொடர்
**மகாத்மா காந்தி நூல் நிலையம்** (Mahatma Gandhi Library) தமிழ்நாட்டின் தலைநகரான சென்னையில் சைதாப்பேட்டையில் காரணீஸ்வரர் கோயில் தெருவில் அமைந்துள்ள தனியார் நூலகமாகும்.

வரலாறு
------

இந்திய விடுதலைப் போராட்டத்தில் தன்னை ஈடுபடுத்திக் கொண்ட கு.மகாலிங்கம் (87) என்பவரால் இந்நூலகம் நிர்வகிக்கப்படுகிறது. இவருடைய பெற்றோரான மு.குப்புசாமி-கன்னியம்மாள் காங்கிரஸ் கொள்கையில் ஈடுபாடு கொண்டதன் விளைவாக அதில் ஈடுபாடு ஏற்பட்டுள்ளது. சைதாப்பேட்டையில் 1946இல் மகாத்மா காந்தியிடம் பேசும் வாய்ப்பு கிடைத்த இவர் காந்தியின் ஆளுமையால் கவரப்பட்டுள்ளார். மக்களுக்கு உதவ நூலகம் ஆரம்பிக்க எண்ணி, நண்பர்கள் உதவியுடன் 2.11.1952ஆம் ஆண்டில் துவங்கி நடத்தி வருகிறார்.  பரலி சு. நெல்லையப்பரால் துவங்கி வைக்கப்பட்ட இந்நூலகம் தற்போதுள்ள முகவரியில் இயங்கிவருகிறது. துவக்கவிழாவின்போது அப்போதைய காங்கிரஸ் சட்டமன்ற உறுப்பினராக இருந்த சி.ஆர்.இராமசுவாமி தலைமை வகித்துள்ளார்.

வளர்ச்சி
--------

நூல் நிலையம் தொடங்கிய காலத்தில் குறைந்த எண்ணிக்கையில் நூல்கள் இருந்துள்ளன. பின்னர் அவர் அரிதின் முயன்று, நண்பர்களின் உதவியுடன் நூல்களைச் சேகரிக்க ஆரம்பித்துள்ளார். இவருடைய முயற்சிக்கு ராஜாஜி மற்றும் அவரது மகன் சி. ஆர். நரசிம்மன், கண்ணதாசன் , காந்தி கண்ணதாசன், அகிலன், அகிலன் கண்ணன், தமிழ்வாணன், லேனா தமிழ்வாணன் மற்றும் பலர் ஊக்கம் தந்துள்ளனர். வாடகை இடத்தில் இந்நூலகத்தை நடத்திவரும் சொந்த இடத்தில் இறுதி வரை நூலகம் நடத்த வேண்டும் என்ற இலக்கில் தன் பணியைத் தொடர்கிறார்.  மக்களுக்காக மக்களால் என்ற நன்னோக்கில் இந்நூலகம் செயல்படுகிறது.

நூல்கள்
-------

இந்நூலகத்தில் 30,000 நூல்கள் உள்ளன.  அவற்றுள் 100க்கும் மேற்பட்டவை காந்தி தொடர்பானவையாகும்.  1935இல் வெளியான மகாகவி காளிதாசர் எழுதிய ரகு வம்சம், தமிழின் முதல் துப்பறியும் நாவல், வாரியார் நடத்திய திருப்புகழ் அமிர்தம் என்கிற ஆன்மிக இதழின் 1937 முதல் 1952 வரையிலான தொகுப்பு, சங்க இலக்கிய நூல்கள் முதல் நவீன இலக்கிய நூல்கள் வரை பல துறையைச் சார்ந்த நூல்கள் இங்கு உள்ளன.

விருதுகள்
---------

இந்நூலகம், எஸ்.ஆர்.ரங்கநாதன் விருது உள்ளிட்ட பல விருதுகளைப் பெற்றுள்ளது.

மேற்கோள்கள்
-----------

1. 1 2 3  64 ஆண்டுகளாக சென்னையில் காந்தி நூலகம், தினகரன், 2 அக்டோபர் 2017
2. 1 2 3  More than a collection of books, The Hindu, Friday Review, 22 June 2018
3. 1 2  ஏழ்மையிலும் நேர்மையான "நூலகத் தாத்தா', தினமணி, 8 செப்டம்பர் 2019

வெளியிணைப்புகள்
---------------

* காந்தியின் படைப்புகள் ஓராண்டுக்குள் தமிழில் மொழிபெயர்க்கப்படும்: அமைச்சர் கே.பாண்டியராஜன், தினமணி, 21 நவம்பர், 2017
***மகாநகர்*** (*The Big City*, 1963) ஆம் ஆண்டு வெளிவந்த வங்காள மொழித் திரைப்படமாகும்.

வகை
---

கலைப்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

1950 ஆம் ஆண்டுகளின் பின்னணியில் நடைபெறும் இத்திரைப்படத்தில் மசூம்தார் (மாதபி முகர்ஜீ) ஒரு நடுத்தர குடும்பத்தைச் சேர்ந்தவராவார்.இவரது கணவரின் வருமானம் குடும்பத்திற்குப் போதுமான அளவு இல்லாதுபோகவே இவரும் வேலை செய்யத் தொடங்ககுகின்றார்.வீடு வீடாகச் சென்று பொருட்களை விற்பனை செய்பவராக வேலையொன்றினைப்பெற்று குடும்பத்தினரிடம் மகிழ்ச்சியினை ஏற்படுத்துகின்றார்.ஆனாலும் தனது சிறு வயது மகன் தாயாரைக் காணாது மனம் நொந்து போய் வீட்டில் இருப்பதனையும் உணர்கின்றார்.இச்சமயம் வேலை செய்யும் இடத்தில் மிகுந்த வரவேற்பைப்பெறும் மஸூம்தார் வேலை செய்யும் நபர்களுடன் நெருங்கிப்பழகுவதனைத் தற்செயலாகப் பார்த்துவிடும் இவர் கணவரால் ஆரம்பத்தில் சந்தேகப்பார்வையுடன் பார்க்கப்படுகின்றார். அத்தகைகைய காரணங்களினால் தனது மனைவியை வேலை செய்யச் செல்ல வேண்டாமென அவர் கூறுகின்றார். அதே போல் வேலையை ராஜினாமா செய்வதற்கான கடிதத்தினை எடுத்துச்செல்லும் சமயம் தனது கணவர் வேலை செய்த வங்கியில் பிரச்சினை ஏற்பட்டு வேலையினை இழக்க நேரிடுகின்றது.அதனால் தனது வேலையினைத் தொடர்ந்து செய்யும் மசூம்தார் தன்னுடன் வேலை செய்த தோழி சுகயீனம் காரணமாக வேலை செய்ய வராததினையும் பொருட்படுத்தாது அவரை வேலைவிட்டு நீக்கிய காரணத்திற்காக தனது தலைமை அதிகாரியிடம் தனது ராஜினாமாக் கடிதத்தினை அளித்துப்பின் வீடு செல்கின்றார்.

விருதுகள்
---------

* வென்ற விருது சில்வர் பியர் 1964 பெர்லின் திரைப்பட விழா. .

வெளியிணைப்புகள்
---------------

* மகாநகர் (சத்யஜித் ராயின் தளத்தில்) பரணிடப்பட்டது 2007-06-25 at the வந்தவழி இயந்திரம்
**ஐந்தாம் ஜெயவர்மன்** (*Jayavarman V*) கெமர் பேரரசின் ஆட்சியாளராக இருந்தவன்.

ஆரம்ப காலம்
-----------

ஐந்தாம் ஜெயவர்மன் அவனது தந்தை ராஜேந்திரவர்மனின் இறப்புக்குப் பின்னர் தனது 10வது அகவையில் கெமர் பேரரசனாக முடி சூடினான். இவனது ஆரம்ப ஆட்சிக் காலத்தில், மன்னராட்சியைப் பெரும்பாலும் நீதிமன்ற அதிகாரிகளே நிருவகித்து வந்தனர். முன்னர் மன்னராக இருந்த முதலாம் ஹர்ஷவர்மனின் பேரன் யஜ்னவராகன் என்பவரிடம் முறையாகக் கல்வி கற்றான். யஜ்னவராகன் என்பவர் பௌத்தம், மருத்துவம், மற்றும் வானியல் போன்ற துறைகளில் பெரும் அறிவைப் பெற்றிருந்தவர். ஜெயவர்மன் 17 வயதாக இருக்கும் போது டா கெயோ என்ற இடத்தில் தனக்கென அரசுக் கோயில் கட்டும் முயற்சியில் இறங்கினான். ஆனாலும், கட்டுமானப் பணி மேற்கொள்ளப்பட்டபோது அக்கட்டடம் இடி மற்றும் மின்னலினால் சேதமுற்றது. இதனைக் கொடிய சகுனமாகக் கருதிய அக்கோயிலின் பூசகர்கள் அக்கொடிய அரக்கனைக் கலைப்பதற்காக அங்கு ஒரு யாகத்தை நடத்தினர். அதன் பின்னர் யானைகள் வரவழைக்கப்பட்டு கட்டுமானப் பணிகள் தொடர்ந்தன. ஆயினும் பணிகள் முடிவடையவில்லை. அக்கோயில் முடிவடையாத நிலையில் காணப்படுகிறது.

ஆட்சியாளர்கள்
-------------

ஐந்தாம் ஜெயவர்மனின் ஆட்சியில் உயர்குடியைச் சேர்ந்தவர்களே ஆதிக்கம் செலுத்தி வந்துள்ளனர். முன்னர் இருந்த இரண்டு அரசர்களின் கீழ் பணியாற்றிய ஆத்மசிவா என்பவர் ஜெயவர்மனின் ஆட்சியில் முக்கிய மதகுருவாக இருந்தார். ராஜேந்திரவர்மனின் கீழ் பணியாற்றிய நாராயணா என்பவர் *hotar* என அழைக்கப்படும் உயர் குருவாகப் பணியாற்றினார். எனினும், சப்ததேவகுலத்தவர்களே அநேகமான அரச சேவைகளைக் கவனித்து வந்துள்ளனர். இவர்களே 1002 ஆம் ஆண்டில் முதலாம் சூரியவர்மன் ஆட்சியேறவும் உதவி புரிந்துள்ளார்கள்.

மகாயாண பௌத்தத்தின் எழுச்சி
--------------------------

ஐந்தாம் ஜெயவர்மன் ஓர் இந்துவாக இருந்தாலும், பௌத்த மதம் பரவுவதற்கு அவன் தடை விதிக்கவில்லை. பௌத்த சமயத்துக்கான அமைச்சராக இருந்த கீர்த்திபண்டிதர் என்பவர் வெளி நாடுகளில் இருந்து கம்போடியாவுக்குள் பௌத்த நூல்களைக் கொண்டு வந்தார். மதச் சடங்குகளில் இந்து வழிபாடுகளுடன் இணைந்து பௌத்த வழிபாடும் நடத்த அவர் பரிந்துரைத்தார்.

ஐந்தாம் ஜெயவர்மன் காலத்தில் பௌத்தம் பரவியதை அடுத்து அரச உயர் பதவிகளில் பெண்களும் இடம்பெறத் தொடங்கினார்கள். யஜ்னவராகரின் சகோதரி யாதவி என்பவர் பாண்டே சிறீ என்ற கோயிலைக் கட்டுவதற்குத் தேவையான நிதியைச் சேகரித்துக் கொடுத்தார். சப்ததேவகுலத்தைச் சேர்ந்த பிரானா என்பவர் அரசனின் நம்பிக்கைக்குரிய ஆலோசகராகப் பணியாற்றினார்.

மறைவுக்குப் பின்னர்
-------------------

ஐந்தாம் ஜெயவர்மன் ஏறத்தாழ 30 ஆண்டுகள் ஆட்சியில் இருந்தான். அவனது ஆட்சி அமைதியும் வளம் மிக்கதாகவும் இருந்தது. கிபி 1001 ஆம் ஆண்டில் அவன் இறந்த பின்னர் அவனுக்கு பரமசிவலோகன் என்ற பெயர் சூட்டப்பட்டது.

குறிப்புகள்
-----------

1. ↑  Briggs, *The Ancient Khmer Empire*, பக். 134
2. ↑  Higham, *The angkor Civilization* பக். 79
3. 1 2  Briggs, *The Ancient Khmer Empire* பக். 135

உசாத்துணை
---------

* Briggs, Lawrence Palmer. *The Ancient Khmer Empire*. Transactions of the American Philosophical Society 1951.
* Higham, Charles. *The Civilization of Angkor*. University of California Press 2001.

|  |  |  |
| --- | --- | --- |
| முன்னர்**ராஜேந்திரவர்மன் II** | **அங்கோர் பேரரசர்**968–1001 | பின்னர்**உதயாதித்தியவர்மன் I** |
**ஆதிகாராள வே(வெள்)ளாளர்கள்** தற்பொழுது தமிழ்நாட்டில் திண்டுக்கல் மாவட்டத்தில் 18 ஊர்களில் வாழ்ந்து வருகின்றனர். இவர்கள் பிள்ளை பட்டம் மட்டுமே பயன்படுத்துகிறார்கள்.

புலப்பெயர்வு
------------

இவர்கள் சங்க காலத்தில் நடுநாடு என்று அழைக்கப்பட்ட தற்போதைய விழுப்புரம், கள்ளக்குறிச்சி மாவட்ட பகுதிகளில் இருந்து சில நூறு ஆண்டுகளுக்கு முன்னர் திண்டுக்கலுக்கு இடம்பெயர்ந்து குடி அமர்ந்ததாக கருதப்படுகிறது.

பழக்க வழக்கங்கள்
----------------

### திருமண முறை

இந்த 18 பட்டி கிராமத்தை சேர்ந்தவர்கள் தங்களுக்குள்ளாகவே மட்டும் திருமணம் செய்து கொள்வார்கள். மற்ற வெள்ளாளர்கள் உடன் திருமண பந்தம் செய்வதில்லை.

மற்ற வெள்ளாளர்களை காட்டிலும் சில கொஞ்சம் வித்தியாசமாக இவர்களுக்கு என்று தனியாக காராள திருமண ஆரத்தி பாடல்கள், திருமண தாழி அமைப்பு போன்றவை உள்ளன. குலத்தெய்வ கோவில்களும் உள்ளன. அம்மன் கடவுளர்களே அதிகமான குலத்தெய்வமாக இவர்களுக்கு வருகின்றனர்.

வாழும் பகுதிகள்
---------------

திண்டுக்கல் மாவட்டத்தில் ஆதிகாராள வெள்ளாளர்கள் வசிக்கும் 18 பட்டி கிராம ஊர்கள் :

1. செட்டிநாயக்கன்பட்டி (தலைநகரம்)
2. சென்னமநாயக்கன்பட்டி
3. விராலிப்பட்டி
4. முனியபிள்ளைபட்டி
5. காப்பிளியபட்டி
6. கள்ளிப்பட்டி
7. அலக்குவார்பட்டி
8. ராஐக்காபட்டி
9. காமாட்சிபுரம்
10. ரெங்கநாதபுரம்
11. பித்தளைப்பட்டி
12. மாலைப்பட்டி
13. சரளைப்பட்டி
14. ஒத்தூர்
15. வெள்ளைமாலைப்பட்டி
16. வண்ணம்பட்டி
17. ஆத்தூர்
18. நல்லமநாயக்கன்பட்டி

இந்த 18 பட்டி கிராம ஆதிகாராள வெள்ளாளர்களின் தலைநகரமாக செட்டிநாயக்கன்பட்டி கிராமம் இருக்கிறது.
பரப்பு இழுவிசை காரணமாக நீரில் மிதக்கும் இரும்பு
**மேற்பரப்பு இழுவிசை** *(surface tension)* என்பது நீர்மத்தின் மேற்பரப்பு புறவிசையை எதிர்க்கின்ற பண்பு. நீர்மத்தின் ஓரலகுப் பரப்பில் உணரப்படும் விசையே பரப்பு இழுவிசை என்று இதை வரையறுக்கலாம். இது நீர்ம (திரவ) மூலக்கூறுகளிடையே உள்ள தன்னினக் கவர்ச்சி விசையால் உண்டாகிறது. இதனால் நீர்மத்தை விட அதிக அடர்த்தி உடைய பொருட்கள் அந்த நீர்மத்தில் மிதக்க முடியும். 

பரப்பு இழுவிசையின் அடிப்படை
ஒரு நீர்மத்தின் உட்பகுதியில் உள்ள மூலக்கூறுகள் மற்ற எல்லா மூலக்கூறுகளாலும் எல்லாத் திசையிலும் சமமாக இழுக்கப்படுகின்றன. எனவே நிகர விசை சுழி ஆகும். ஆனால் நீர்மப் பரப்பில் உள்ள மூலக்கூறோ உள்நோக்கியவாறே இழுக்கப்படுகின்றது. இதனால் நீர்மப்பரப்பில் இறுக்கம் உணரப்படுகிறது.

மேற்பரப்பிழுவிசை பரிமாணமுள்ள ஒரு கணியமாகும். இதன் பரிமாணம் விசையின் கீழ் தூரத்தின் அடிப்படையில் உள்ளது. அல்லது சக்தியின் கீழ் பரப்பினாலும் அளக்கப்படுகின்றது. இவை இரண்டும் ஒரே பரிமாணமான MT−2வையே குறித்தாலும், சக்தியின் கீழ் பரப்பு எனும் பரிமாணம் திண்மங்களுக்கும் பொருத்தமானதாகும்.

அன்றாட இயற்பியல்
----------------

* நீரில் நடக்கக் கூடிய சில பூச்சிகள் நீரின் பரப்பு இழுவிசை காரணமாகவே அவ்வாறு செய்ய இயல்கிறது.
* குளியல் மற்றும் சலவை சோப்பு நீரின் பரப்பு இழுவிசையைக் குறைத்து விடுகிறது. இதனால் தான் சோப்பு நீரில் உண்டாகும் குமிழி வெகு நேரம் நிலைத்து நிற்கிறது.
* மழைத் துளியாயினும் குழாயிலிருந்து சொட்டும் நீர்த்துளியாயினும் கோள வடிவில் இருக்கக் காரணம் பரப்பு இழுவிசையே. ஏனெனில் குறைந்த பரப்பளவில் அதிக கனஅளவுள்ள வடிவம் கோள வடிவமே.

அன்றாட வாழ்வில் நீரே மிக முக்கியமான மேற்பரப்பிழு விசையுள்ள திரவமாகும். மேற்பரப்பிழு விசை பொருளின் நிறைக்குச் சமமாகுமானால் அடர்த்தி கூடிய பொருளும் திரவத்தில் மிதக்கக்கூடும். இதனாலேயே நீரை விட அடர்த்தி கூடிய நீர்ப்பூச்சியும் நீரில் மிதக்கின்றது.

இயற்பியல்
---------

### இயற்பியல் அலகுகள்

γ (காமா) என்ற கிரேக்கக் குறியீட்டால் இயற்பியலில் மேற்பரப்பிழுவிசை குறிக்கப்படுகின்றது. ஓர் அலகு தூரத்துக்கான விசையை மேற்பரப்பிழுவிசை குறிக்கின்றது. மேற்பரப்பிழுவிசையின் சர்வதேச அலகு நியூட்டனின் கீழ் மீற்றராகும் (Nm−1). dyn/cm (dyne per centimeter) என்ற அலகும் இதனை அளவிடப் பயன்படுகின்றது.

{\displaystyle \gamma =1~{\frac {dyn}{cm}}=1~{\frac {erg}{cm^{2}}}=0.001~{\frac {N}{m}}=0.001~{\frac {J}{m^{2}}}}
* இலையில் தங்கிய நீர்த்துளி இலையில் தங்கிய நீர்த்துளி
* குழாயில் இருந்து சொட்டும் நீர்குழாயில் இருந்து சொட்டும் நீர்
* நீரில் நடக்கும் பூச்சிநீரில் நடக்கும் பூச்சி
இசுலாம் மதத்தில் பார்வையில் **இயேசு** ஒரு இறைவாக்கினாராவார். இயேசு, அவரது தாய் மரியா வயிற்றில் புனிதமான குழந்தையாக உருவானதை புனித நூலான குரான் விளக்குகிறது. இயேசு இயற்கையாக மரணம் அடைந்தாரென்றும்,[] இறுதி உலக தீர்ப்பின் போது மீண்டும் உயிருடன் வருவாரென்றும் இசுலாம் பாரம்பரியம் நம்புகிறது. கிறித்த மதத்தின் மூவொரு இறைவன் கொள்கையை இசுலாம் நிராகரிக்கிறது.

இயேசுவின் வாழ்க்கை
------------------

### பிறப்பு

குரானில் இயேசுவை பற்றிய செய்தி, அவரது பிறப்பு அவரது தாய் மரியாவிற்கு, மதகுருவும் திருமுழுக்கு யோவானின் தந்தையுமான செக்கரியாவின் கீழ் எருசலேம் தேவாலயத்தில் தொண்டாற்றிக் கொண்டிருக்கும் போது முன்னறிவிக்கப்பட்டதிலிருந்து தொடங்குகிறது.[] மரியா தன் கன்னிதன்மையில் இயேசுவை கருத்தரித்தை குரான் விளக்குகிறது. கடவுள் தேவதூதர் கபிரியேல் வாயிலாக ஈசாவின்(இயேசு) பிறப்பை முன்னறிவிப்பதை குரான் விளக்குகிறது. தேவதூதர் மரியாளிடம் "நீ ஒரு மகனை பெற்றெடுப்பாய். அவருக்கு இயேசு என பெயரிடுவீர். அவர் மிகப்பெரிய இறைவாக்கினராய் இருப்பார்." என்றார். அதற்கு மரியா, "இது எப்படி நிகழும் நான் கன்னிபெண்ணாயிற்றே!" என்றாள். அதற்கு தேவதூதர், "அல்லாஹ், நினைத்தால் முடியாத காரியம் உண்டோ.[*not in citation given*] இதோ செக்கரியாவின் மனைவி தன் முதிர்ந்த வயதில் ஒரு மகனை கருத்தரித்திருக்கிறாள்." என்றார்.[*not in citation given*]

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2016-06-04 அன்று மூலம் பரணிடப்பட்டது. 2016-03-10 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2016-03-05 அன்று மூலம் பரணிடப்பட்டது. 2016-03-10 அன்று பார்க்கப்பட்டது.
**ஆதி இலங்கையில் இந்துமதம்** என்பது இலங்கையின் வரலாற்றுப் பேராசிரியரும், தொல்பொருள் ஆய்வாளருமான கா. இந்திரபாலா அவர்கள் எழுதிய ஒரு நூலாகும்.

நூல் விளக்கம்
-------------

இலங்கையில் பௌத்தம் தோன்றி வேரூன்றிப் பரவும் முன்னரே இலங்கை தீவில் சைவ சமயம் நிலைபெற்றிருந்தது என்பதனை விவரித்த எழுதப்பட்ட நூலாகும். இருப்பினும் ஆதி இலங்கையில் வாழ்ந்த சைவ சமயத்தவர், சைவ சமயக் கோயில்கள் பற்றிய இலக்கிய ஆதாரங்கள் பேணப்படாத நிலையில், தொல்பொருள் ஆய்வும் எல்லாவிடங்களிலும் முழுமையாக இதுவரை செய்யபாடாத நிலையில், கிடைக்கப்பெற்ற சான்றுகளை முன்வைத்து மட்டுமே நூல் எழுதப்பட்டுள்ளது என்பதை நூலாசிரியர் குறித்துள்ளார். இருப்பினும் இலங்கையில் சைவ சமயம் நிலைபெற்றிருந்தற்கான காரணிகளையும், அனுராதபுர அரசுகள் தோன்றிய காலம் தொடக்கம் மன்னர்களின் பெயர் வழங்கல் முறைகளை ஆய்வுசெய்து, பாளி மொழியில் செய்யுள் வடிவில் பாடப்பட்ட மகாவம்சம், தீபவம்சம் போன்ற நூல்கள் உட்பட பல செய்யுள்களை மேற்கோள் காட்டியும், கல்வெட்டுகளில் காணப்பட்ட வாசங்களைச் சான்றுகோள்களாக வழங்கியும் நூல் எழுதப்பட்டுள்ளது.

வெளியிணைப்பு
------------

* நூலகச் சேமிப்பில் நூல்
**தமனிக்கூழ்மைத் தடிப்பு** அல்லது **நாடிக்கூழ்மைத் தடிப்பு** (Atherosclerosis) என்பது தமனிகளின் உட்புறச்சுவரில் கொலஸ்டிரால் மற்றும் கொழுப்புப் பதார்த்தங்களும் பெருவிழுங்கிகளும் படிவதால் தமனியின் உட்புறம் தடிப்படைந்து வீக்கத்தழும்பு உருவாகுவதைக் குறிக்கின்றது. இது ஒரு நெடுங்கால அழற்சி நோய் வகையாகும். 

கொலஸ்டிரால், கொழுப்பு வகைகளைக் காவும் குறையடர்த்தி கொழுமியப்புரதம் மற்றும் உயரடர்த்தி கொழுமியப்புரதம் போன்றவைகளுக்கிடையே உள்ள சமநிலை குழம்புவதால் இக்கூட்டறிகுறி ஏற்படுகின்றது. குறையடர்த்தி கொழுமியப்புரதம் உயர்ந்த நிலையில் காணப்படுதல் இந்நோயை உருவாக்கும் சூழ்நிலையை ஏற்படுத்துகின்றது. உயரடர்த்தி கொழுமியப்புரதம் கொலஸ்டிரால், கொழுப்பு வகைகளை குருதியில் இருந்து அகற்றுவது மூலம் இந்நோயைக் கட்டுப்படுத்துகின்றது, பேச்சு வழக்கில் 'நல்ல கொழுப்பு' என்று குறிப்பிடப்படுவது இதனையே.

தமனி உட்புறத்தே ஏற்படும் வீக்கம் படிப்படியாகவே உருவாகின்றது. இந்நோயின் ஆரம்பகாலங்களில் நோய் அறிகுறி ஏதேனும் தென்படுவதில்லை, வீக்கத்தழும்பு பெரிதாகும் சந்தர்ப்பத்திலேயே நோய் அறிகுறிகள் வெளிக்காட்டப்படுகின்றன. இளம் வயதுக் காலங்களிலேயே இந்நோய் உருவாகலாம். இதற்கு மரபணு அல்லது புகைப்பிடிப்பது போன்ற பழக்கவழக்கங்கள் காரணமாக அமையலாம். 

உடலில் பலபகுதிகளில் உள்ள தமனியில் தமனிக்கூழ்மைத் தடிப்பு ஏற்படலாம். இதயத்தசைகளுக்குக் குருதியைக் காவும் முடியுருத்தமனிகளில் இது ஏற்படும்போது குருதி ஊட்டக்குறை இதய நோய் ஏற்படுகின்றது. இதயத்தசை இறப்பு, மார்பு நெருக்கு, திடீர் இதய இறப்பு என்பன இவற்றுள் அடங்கும். மூளைக்குக் குருதியை எடுத்துச் செல்லும் தமனியில் ஏற்படும்போது தற்காலிக பாரிசவாத தாக்குதல், பாரிசவாதம் என்பன ஏற்படலாம். காலுக்குக் குருதியை எடுத்துச் செல்லும் தமனியில் கூழ்மைத் தடிப்பு ஏற்படும்போது வலியால் நொண்டல், கால் அழுகல் என்பன ஏற்படலாம்.

உசாத்துணைகள்
------------

1. ↑  Ross, Russell (29 April 1993). "The pathogenesis of atherosclerosis: a perspective for the 1990s". *Nature* **362** (6423): 801–809. doi:10.1038/362801a0. பப்மெட்:8479518. .
**இசுலாமிய மெய்ஞ்ஞானம்** அரபு மொழியில், தஸவ்வுப் எனப்படுகிறது. உள்ளத்தைத் தூய்மைப்படுத்தி,மாசற்ற உயர் பண்புகளை வளர்த்து,அகத்தையும் புறத்தையும் பக்குவப்படுத்தும் வழிகளைக் கூறுவது இவ்வகை இலக்கியங்கள்.

இசுலாமியச் சித்தர்கள்
---------------------

இசுலாமிய மெய்ஞ்ஞானப் பாடல்களைத் தமிழில் தந்தவர்கள் தக்கலை பீர் முகம்மது அப்பா, குணங்குடி மஸ்தான் சாகிபு, கோட்டாறு ஞானியர் சாகிபு முதலானவர்கள். இவர்கள், இசுலாமியச் சித்தர்கள் என்று அழைக்கப்படுகின்றனர்.

மெய்ஞ்ஞான நூல்கள்
-----------------

இசுலாமிய மெய்ஞ்ஞானிகளின் சுடர் விளக்காகத் திகழ்ந்தவர் பீர் முகம்மது. இவரின், *திருநெறி நீதம்* எனும் இலக்கியம் புகழ்பெற்றதாகும். இவர் படைத்த, *ஞானரத்தினக் குறவஞ்சி* எனும் நூல் பதினெண் சித்தர்கள் தொகுப்பில் உள்ளது. இவரைக், கனி என்பவர், **தமிழ்நாட்டு மௌலானா ரூபி** என்று புகழ்ந்துள்ளார்.
ஞானியார் சாகிபுவின், *திருமெய்ஞ்ஞானத் திரட்டு* எனும் நூல் மெய்ஞ்ஞானக் கருவூலமாகும். முகம்மது மதினா சாகிபின், வேதாந்த ரத்தினம், சாகுல் ஹமீதின்,ஞான வேதாந்தம் முதலின குறிப்பிடத்தக்க மெய்ஞ்ஞான நூல்களாகும்.

உசாத்துணை
---------

1) மு.அப்துல் கறீம்," இஸ்லாமும் தமிழும்"- கழக வெளியீடு 1982.
2) மு.முகம்மது உவைஸ், மு.அஜ்மல்கான்," இஸ்லாமிய தமிழ் இலக்கிய வரலாறு "-தொகுதி-1.
**ஆதி பொறியியல் மற்றும் தொழில்நுட்பக் கல்லூரி** (Adhi College Of Engineering and Technology) ( **ACET** ) என்பது இந்தியாவின் தமிழ்நாட்டின், சென்னை, ஒராகடத்தில் அமைந்துள்ள ஒரு பொறியியல் கல்லூரி ஆகும். இக்கல்லூரியானது அரசியல்வாதி முனு ஆதியின் நினைவாக 2008 இல் தொடங்கப்பட்டது.  இக்கல்லூரிக்கு புது தில்லியின் அகில இந்திய தொழில்நுட்பக் கல்விக் குழு (AICTE) ஒப்புதல் அளித்தது.

வரலாறு
------

### ஆரம்ப ஆண்டுகள்

இக்கல்லூரியானது 2008 ஆம் ஆண்டு கீழ்கண்ட நான்கு பொறியியல் பாடப்பிரிவுகளான எலக்ட்ரானிக்ஸ் மற்றும் கம்யூனிகேஷன் இன்ஜினியரிங், கம்ப்யூட்டர் சயின்ஸ் இன்ஜினியரிங், எலக்ட்ரிக்கல் இன்ஜினியரிங், தகவல் தொழில்நுட்பம் மற்றும் முதுகலை வணிக மேலாண்மை துறையில் ஒரு முதுகலை பாடப்பிரவுடன் துவக்கப்ட்டது. இதன் பின்னர் இயந்திரப் பொறியியல், குடிசார் பொறியியல் ஆகிய இளம் பொறியியல் பாடப் பிரிவுகள் துவக்கப்பட்டன. 

### விரிவாக்கம்

2014 ஆம் ஆண்டு கல்லூரியில் இரண்டு முதுகலை பொறியியல் பாடப்பிரிவுகள் துவக்கப்பட்டன, அவை எம்.இ. கம்யூனிகேஷன்ஸ் சிஸ்டம், எம்.இ இன்ஜினியரிங் டிசைன் செயல்முறை ஆகியவையாகும். 2016–2017 கல்வியாண்டில் கல்லூரி மின்னணு மற்றும் தகவல் தொடர்பு பொறியியல், இயந்திரப் பொறியியல், இயற்பியல் மற்றும் வேதியியல் ஆகிய துறைகளில் நான்கு முனைவர் பட்டப் படிப்புகளை வழங்கத் தொடங்கியது.

அங்கீகாரம்
----------

இந்த கல்லூரியானது ஐஎஸ்ஓ 9001: 2008 சான்றளிக்கப்பட்ட நிறுவனமாகும். இதற்கு AICTE ஒப்புதல் அளித்துள்ளது. கல்லூரி UGC ACT 1956 இன் U / S 12 (B) மற்றும் 2 (F) ஐ அங்கீகரித்துள்ளது 

 ஆதி பொறியியல் மற்றும் தொழில்நுட்பக் கல்லூரி is located in தமிழ் நாடுஆதி பொறியியல் மற்றும் தொழில்நுட்பக் கல்லூரி (தமிழ் நாடு)

சர்வதேச புரிந்துணர்வு ஒப்பந்தங்கள்
----------------------------------

ஏசிஇடியானது வெளிநாட்டு பல்கலைக்கழகத்துடன் பல புரிந்துணர்வு ஒப்பந்தங்களில் கையெழுத்திட்டுள்ளது: 

* ஸ்டெய்ன்பீஸ்-ஹோட்சுலே பெர்லின்
* ஜெர்மன் மைய மேம்பட்ட கல்வியகம்
* ஆஸ்டின் பல்கலைக்கழகம்
* வோல்கைட் பல்கலைக்கழகம்

வசதிகள்
-------

இக்கல்லூரியில் எலெக்ட்ரானிக்ஸ் மற்றும் கம்யூனிகேஷன் இன்ஜினியரிங், இயந்திரப் பொறியியல், இயற்பியல் மற்றும் வேதியியல் ஆகியவற்றிற்கான ஆராய்ச்சி வசதிகளை கொண்டுள்ளது. கல்லூரி நூலகத்தில் 16000 க்கும் மேற்பட்ட புத்தகங்கள் மற்றும் 45 தேசிய மற்றும் சர்வதேச பத்திரிகைகளுக்கு சந்தா செலுத்தப்படுகிறது.  கல்லூரி விளையாட்டு அரங்கில் 1200 பேர் அமரக்கூடிய வசதி உள்ளது. கல்லூரியில் ஒரு தடகள தடம், இரண்டு கைப்பந்து களங்கள், ஒரு கூடைப்பந்து மைதானம், ஒரு கால்பந்து மைதானம், ஒரு பூப்பந்து களம் ஆகியன உள்ளன.

குறிப்புகள்
-----------

1. ↑  "About the college". *Adhi College of Engineering and technology*. 2019-09-01 அன்று மூலம் பரணிடப்பட்டது. 2019-09-01 அன்று பார்க்கப்பட்டது.
2. ↑  "Our institutions". *myklassroom*.
3. ↑  *Adhi College of Engineering & Technology*, 2019-09-01 அன்று மூலம் பரணிடப்பட்டது, 2019-09-01 அன்று பார்க்கப்பட்டது
4. ↑  *Adhi College of Engineering & Technology*, 2019-09-01 அன்று மூலம் பரணிடப்பட்டது, 2019-09-01 அன்று பார்க்கப்பட்டது
5. ↑  "Home". *Austin University*.
6. ↑  "Home". *Wolkite University*.
7. ↑  "Library". *ACET LIBRARY*. 2019-09-01 அன்று மூலம் பரணிடப்பட்டது. 2019-09-01 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
தமனியின் வெட்டுத் தோற்றம்.
**தமனிகள்** குருதிக்குழல்களாக இருதயத்தில் இருந்து குருதியை வெளியே எடுத்துச் செல்கின்றன. பெரும்பாலான தமனிகள் உயிர்வளியுற்ற குருதியை ஏந்திச் செல்லும்போதிலும், இதற்கு விதிவிலக்காக நுரையீரல் தமனிகள், தொப்புள் தமனிகள் ஆகிய இரு தமனிகளுள்ளன. ஆற்றல் நிறைந்த தமனி குருதித் தொகுதி, புறவணுத் திரவமாக தமனி மண்டலத்தை நிரப்புகிறது.

சுற்றோட்டத் தொகுதி உயிர் வாழ இன்றியமையால் உள்ளது. எல்லா உயிரணுக்களுக்கு உயிர்வளியையும், ஊட்டக்கூறையும் வழங்கவதும், அதேபோன்று கார்பனீராக்சைடு, கழிவுப்பொருள்களை நீக்குவதும், காரகாடித்தன்மைச் சுட்டெணை (pH) உகந்து பராமரிப்பதும், நோய் எதிர்ப்பு அமைப்பின் புரதங்கள், உயிரணுக்களின் சுழற்சியை உகந்து பராமரிப்பதும் இதன் வழக்கமான செயல்பாடுகளின் பொறுப்பாகக் கொண்டுள்ளது. வளர்ந்த நாடுகளில், இறப்புக்கு முதன்மையான இரு காரணிகள், மாரடைப்பும் (*Heart Attack*) பக்கவாதமும் (*Stroke*) ஆகும். இவை தமனி மண்டலத்தில் மெதுவாகவும் படிப்படியாகவும் சீரழிவை ஏற்படுத்துகின்றது, இது பல்லாண்டுகளாக நீடிக்கும் ஒரு செயல்முறையாகும். (இதைப் பார்க்க: தமனிக்கூழ்மைத் தடிப்பு).

அமைப்பு
-------

Microscopic anatomy of an artery.
Cross-section of a human artery
இந்நூல் குறிஞ்சி, முல்லை, மருதம், நெய்தல், பாலை என ஐந்திணைகளுக்கு உரியத் தாவரங்களைப் பற்றிக் கூறும் சிறு நூல் ஆகும். ஆசிரியர்பெயர், ஐந்திணைச் சார்பு, அளவு, சிறுமை ஆகியவற்றால், இந்நூலுக்கு **ஐந்திணை மஞ்சிகன் சிறுநிகண்டு** எனப்பெயர் அமைந்தது. மஞ்சிகன் என்பவரால் எழுதப்பட்டது ஆகும். இந்நிகண்டு மாகறல் தி.பொன்னுசாமி முதலியாரால் பதிப்பிக்கப்பட்டுள்ளது.இவர் தமது முன்னுரையில், மாகறல் கார்த்திகேய முதலியாரிடமிருந்து இந்நிகண்டு கிடைத்ததாகக் கூறியுள்ளார்.

அமைப்பு
-------

பொதுவாக நிகண்டுகள் அனைத்திலும் கடவுள் வாழ்த்து, குரு வாழ்த்து, அவையடக்கம் போன்றவற்றால் ஏதாவது ஒன்று நூலின் தொடக்கத்தில் அமைந்திருக்கும். இந்நிகண்டில் இவைகளில் ஒன்றும் காணப்படவில்லை. பெருநிகண்டு என்னும் நிகண்டு ஒன்றின், தொடர்ச்சியாக இந்நூல் அமைந்திருக்கலாமென்றுக் கருதப்படுகிறது.

இந்நூல், எளிதில் மனனம் செய்வதற்கு ஏற்றவாறு 122 ஓரடி நூற்பாக்களைக் கொண்டுள்ளது. மரங்களின் பெயர்களையும், பிற தாவரங்களின் பெயர்களையும் கூறுகிறது. ஒவ்வொரு நூற்பாவும், ஒரு மரத்தைப் பற்றி என, 122 மரங்களின் பெயர்கள் குறிப்பிடப்பட்டுள்ளன.
ஒவ்வொரு நூற்பாவும் ஆகும், எனப்படும், எனப்படுமே என்று முடிவதாக அமைந்துள்ளது.

உள்ளடக்கம்
----------

ஒவ்வொரு மரத்துக்கும் பெரும்பான்மை 2 பெயர்களும் (தடவம், தணக்கு-56) சிறுபான்மை பெயர்கள் (பிசிதம், மந்தம், வெள்ளறுகு-68) என மூன்று பெயர்கள் வரை சுட்டியுள்ளதைக் காணமுடிகிறது. மேலும், மருத்துவ குணமிக்க மரங்களையும், வாசனைப் பொருள் மிகுந்த மரங்களையும் குறிப்பிடுகிறதேயன்றி, அவற்றின் பயன்பாடு பற்றிக் கூறப்படவில்லை.

### பட்டியல் இடப்பட்ட தாவரங்கள்

**மரங்கள்**: பிரம்பு, சிறுமுன்னை, பெருமுன்னை, தென்னை, பனை, வெண்முருங்கை, மூங்கில், தகரை, ஈஞ்சு, நிலவேம்பு, ஆலம், மகிழ், கொன்றை, குரா, செருந்தி, சந்தனம், அரசு, கோங்கம், ஒதியம், புளி, குங்குமம், அனிச்சம், கொய்யா, ஆத்தி, தேறு, இரும்பிலி, தும்பிலி, கடம்பு, பிடா, ஊசிப்பாலை, பெருமரம், கருங்குன்றி ஆகியன.

**மூலிகைகள்**: மூலிகை (ஒடதி, ஒடதம்), கருநாகதாளி, அறுகு, சித்திரமூலம், நஞ்சுமுறிச்சான், முடக்கற்றான், பச்சிலை, ஆவிரை, தான்றி, பல்லி, பொருதலை, குதம்பை, தணக்கு, செம்பு, பிரமி, ஈயுணி, வெள்ளறுகு, காக்கணம், கஞ்சாங்கோரை, கொறுக்கை, நன்னாரி, நெடுங்கோரை, கரும் பிரண்டை, திரிதளமூலி, பாற்சொற்றி, சிறுநெல்லி, செந்தூதளை, வெண்தூதளை, கரிசலாங்கண்ணி, நெருஞ்சில், துளசி ஆகியன மூலிகைச் செடிகள் ஆகும்.

**கீரைகள்**: சிறுகீரை, தொய்யா, கானாங்கீரை, பொன்னாங்கண்ணி ஆகியன பற்றிக் கூறப்பட்டுள்ளன.

ஒப்பீடு
-------

திவாகரம், பிங்கலம் ஆகிய இரண்டு நிகண்டுகளிலும் மரப்பெயர்கள் பற்றிக் குறிப்பிட்டிருக்கின்றன. இவற்றின்மரப்பெயர்த் தொகுதிகளோடு, ஒப்பிட்டுப் பார்த்தால், பல புதிய பெயர்கள் புலப்படுகின்றன. சான்றாக இந்நிகண்டு தென்னையின் பெயரைக் குறிப்பிடும்போது நாலிநாரி, தெங்கு தென்னை (7) என்கிறது. ஆனால் திவாகரம், நாளிகேரம், தெங்கு தழை என நவில்வர் (திவா.702) என்றே குறிப்பிடுகிறது.
**2022 சைபீரிய காட்டுத்தீ** (*2022 Siberian wildfires*) உருசிய நாட்டின் சைபீரியாவில் மே மாதத்தின் தொடக்கத்தில் தொடங்கியது. கிராசுநோயார்சுக்கு மற்றும் அல்டாய் பகுதிகள், இர்குட்சுக்கு , கெமரோவோ, ஓம்சுக், குர்கன் மற்றும் ககாசியா பகுதிகளில் தீயின் அடர்த்தி குவிந்துள்ளது. மே மாதம் 15 ஆம் தேதி நிலவரப்படி தீயின் மொத்த பரப்பளவு சுமார் 20 ஆயிரம் எக்டேர் ஆகும். 2022 ஆம் ஆண்டின் தொடக்கத்தில் இருந்து கணக்கிட்டால் தீயின் பரப்பளவு 100 ஆயிரம் எக்டேர்களுக்கும் மேலாகும்.

மே விடுமுறை நாட்களில் சுற்றுலாவின் போது தீயை கவனக்குறைவாக கையாளுதல், மின்கம்பிகள் மற்றும் துணை மின்நிலையங்களின் குறுகிய சுற்றுகள், காய்ந்த புல்லில் தீப்பிடித்தல் போன்றவை தீ ஏற்படுவதற்கான சாத்தியமான காரணங்களாகும்.

மே 11 நிலவரப்படி, 72 குடியிருப்பு பகுதிகளில் உள்ள 1298 கட்டடங்கள் எரிந்தன இதில் 730 குடியிருப்பு கட்டடங்களும் அடங்கும். ஒரு குழந்தை உட்பட குறைந்தது 17 பேர் இறந்துள்ளனர். சுமார் 2,000 பேர் வீடுகளை இழந்து தவித்தனர்.

மே 7 அன்று, கிராசுநோயார்சுக்கு பிரதேசத்தின் ஆளுநர் அலெக்சாண்டர் உசு அவசரகால நிலையை அறிவித்தார். உருசிய அதிபர் விளாடிமிர் புடின், ஆளுநர் அலெக்சாண்டர் உசுவின் அறிக்கைகளைக் கேட்டபின், அவருக்கு தேவையான உதவிகளை வழங்குமாறு அறிவுறுத்தினார். அவசரகால சூழ்நிலைகள் அமைச்சகம், கைதிகள் மற்றும் உள்ளூர் காலனி ஊழியர்கள் போன்றவர்களை தீயை அணைக்க அனுப்பியது.

2022 ஆம் ஆண்டு உக்ரைன் மீதான உருசிய படையெடுப்பிற்காக திசைதிருப்பப்பட்ட படைகள் காரணமாக இத்தீ கட்டுப்பாடற்ற நிலைக்கு சென்றதாக வாதிடப்படுகிறது.

மேற்கோள்கள்
-----------

1. ↑  "Siberian wildfires burning unchecked because Russian military units are at war". *The Independent* (ஆங்கிலம்). 2022-04-24. 2022-05-09 அன்று பார்க்கப்பட்டது.
2. ↑  Times, The Moscow (2022-05-11). "Wildfires Kill 8 in Siberia". *The Moscow Times* (ஆங்கிலம்). 2022-05-16 அன்று பார்க்கப்பட்டது.
3. ↑  AFP (2022-05-07). "Two Hundred Homes Ablaze, Deaths in Siberia Fires: Authorities". *The Moscow Times* (ஆங்கிலம்). 2022-05-16 அன்று பார்க்கப்பட்டது.
4. ↑  Times, The Moscow (2022-04-20). "Public Outrage Mounts as Siberia Forest Fires Spread at Unprecedented Rate". *The Moscow Times* (ஆங்கிலம்). 2022-05-16 அன்று பார்க்கப்பட்டது.
**2023 இந்திய தேசிய விளையாட்டுப் போட்டிகள்** (*2023 National Games of India*) இந்தியாவில் நடைபெறும் 37 ஆவது தேசிய விளையாட்டுப் போட்டிகளாகும். கோவா 2023 என்ற பெயரில் இப்போட்டிகள் கோவாவில் நடைபெறுகின்றன. இந்திய தேசிய விளையாட்டுப் போட்டிகளின் 37 ஆவது பதிப்பாக கோவா மாநிலத்தின் பல்வேறு இடங்களில் இப்போட்டிகள் நடைபெறுகின்றன. 36-ஆவது தேசிய விளையாட்டுப் போட்டிகள் குசராத்து மாநிலத்தில் 6 நகரங்களில் நடந்தது.

2022 ஆம் ஆண்டு அக்டோபர் மாதம் 13 ஆம் தேதியன்று சூரத்தில் நடந்து முடிந்த 2022 இந்திய தேசிய விளையாட்டுகளுக்குப் பிறகு நடைபெற்ற நிறைவு விழாவில் கோவா ஒலிம்பிக் சங்கத்திற்கு இந்த அனுமதியை இந்திய ஒலிம்பிக் சங்கம் வழங்கியது.

முன்னதாக கோவா மாநிலத்திற்கு 36ஆவது இந்திய தேசிய விளையாட்டுப் போட்டிக ளை நடத்தும் அனுமதி வழங்கப்பட்டது. ஆனால் கோவா மாநிலத்தில் கோவிட்-19 அதிகரிப்பு காரணமாக இதுபோன்ற விளையாட்டு நிகழ்வுகளை நடத்த இயலாது என அறிவித்தது.

மேற்கோள்கள்
-----------

1. ↑  "Goa set to host 37th National Games in October 2023, says Indian Olympic Association". *India Today* (ஆங்கிலம்). 2023-04-06 அன்று பார்க்கப்பட்டது.
2. ↑  "OCA » Indian Olympic Association confirms Goa as host of 37th National Games in 2023". *ocasia.org*. 2023-04-06 அன்று பார்க்கப்பட்டது.
3. ↑  PTI (2022-10-08). "Goa to host 37th National Games in October 2023: IOA". *sportstar.thehindu.com* (ஆங்கிலம்). 2023-04-06 அன்று பார்க்கப்பட்டது.